NAVODILA ZA OGLED SVETOVNEGA PRVENSTVA V BIATLONU

Pozdravljeni, **v četrtek 18. 2. 2021** si bomo ogledali tekmo svetovnega prvenstva v biatlonu, ki poteka pri nas na Pokljuki. Ogled bo namenjen izbirnim predmetom (*šport za sprostitev, šport za zdravje in NŠP*).

V priponkah boste dobili gradivo, ki ga je potrebno dobro prebrati pred ogledom tekme, saj boste tako lažje spremljali tekmo. Ogled tekme bo za tiste, ki to želite mogoč preko zoom-a, za ostale pa bo prenos tekmovanja na programu SLO 2. Tisti, ki bi si želeli ogledati tekmo preko zoom-a boste v šoli dobili soglasje, ki ga morajo starši podpisati, vi pa ga vrnite svojemu učitelju, **do srede 17. 2. 2021.** Tekmovalci vas bodo videli na LCD ekranih ob cilju, zato je zaželjeno, da športno in v duhu fair-play-a (pravila obnašanja boste dobili v priponki) navijate z navijaškimi rekviziti.

Tisti, ki boste spremljali tekmovanje preko zoom-a se boste prijavili ob 14:45, tekmovanje pa se začne ob 15:15. Povezavo vam bomo poslali učitelji preko e-asistenta.

Pred tekmovanjem je potrebno izdelati navijaški transparent, plakat ali navijaški rekvizit. Fotografijo izdelka pošljite preko e-asistenta (sporočila v komunikaciji) svojemu učitelju.

Po končanem tekmovanju boste dobili vprašanja, na katera morate odgovoriti in **odgovore do petka 19. 2. 2021** poslati (preko e-asistenta, sporočila v komunikaciji) svojemu učitelj-u/-ici športa. V ponedeljek bomo na šolski spletni strani objavili odgovore.

**Pri prej omenjenih predmetih boste iz tega tudi ocenjeni (ocena je sestavljena iz izdelka in odgovorov na vprašanja).**

Srečno pri športnem navijanju!

Aktiv športnikov

Primeri za izdelavo:

PLAKAT

  

NAVIJAŠKI TRANSPARENT

 

 

NAVIJAŠKI REKVIZIT

  

  